नई दिल्ली : नोएडा के एक पुलिस अधिकारी ने 24 वर्षीय एमबीए छात्रा से सामूहिक बलात्कार के मामले की जांच का गला घोंटने के लिए कोई कसर नहीं छोड़ी जिसकी वजह से दिल्ली की एक अदालत ने नौ आरोपियों को इस आधार पर बरी कर दिया कि असली गुनाहगारों की पहचान साबित नहीं हो सकी। अदालत ने मामले की जांच में कानून की प्रक्रिया का उचित पालन नहीं करने को लेकर पुलिस की खिंचाई की और कहा कि जांच अधिकारी ने आरोपियों की शिनाख्त परेड नहीं की।